Steffan Humphries

**Mab Cassie. Wyr Beryl. Hanner brawd Mai a tad Sinead a Hannah.**

Yn 1997 y daeth Steffan i Gwmderi a hynny i chwilio am ei fam go iawn. 'Roedd Cassie wedi rhoi Steffan i'w fabwysiadu yn fuan ar ôl iddo gael ei eni.

Wrth i Steffan aros yn y pentre daeth yn amlwg nad oedd mor ddiniwed ag yr hoffai i bawb feddwl. Closiodd at Gina tra bu'r dau yn byw dan yr un to, ac yn dilyn ei marwolaeth cafodd berthynas byr gyda Kirstie McGurk.

Roedd ganddo ferch, Sinead, o'i briodas gyda Mared ond nid yw wedi gwneud llawer o ymdrech i gadw mewn cysylltiad gyda hi.

### Sefydlu busnes

Penderfynodd Steffan sefydlu bragdy yng Nghwmderi er mwyn cael achos i aros yn y pentre ac yn wreiddiol 'roedd am fynd i bartneriaeth gyda Reg Harries - yna daeth Reg i wybod am berthynas gudd Steffan a'i ferch, Rhian Haf a thynnodd allan o'r fenter.

Yn ddiweddarach daeth Steffan yn bartner ac yn ffrindiau agos gyda Hywel, a sefydlon nhw gwmni bragu Cic Mul.

Cadwodd Steffan yn dawel am ymgais Hywel i ladd Nia Matthews a chadwodd Hywel yn dawel am nifer o ddigwyddiadau oedd yn awgrymu fod Steffan yn euog o dreisio Karen Parry.

Cyhuddwyd Steffan o geisio dreisio Karen am yr eildro ond yn wahnol i'r tro cyntaf, di-sail oedd y cyhuddiad hyn.

### Yr hudoles yn ei hudoli

Cafodd Steffan berthynas gyda Emma Francis ond bu Diane yn ormod o demtasiwn iddo a cafodd affêr gyda hi. Yn ddiweddarach cafodd Emma blentyn i Steffan, sef Hannah Francis. Bu i Hannah ddarganfod am berthynas Steffan a'i mam a penderfynodd na fyddai'n gadael iddo gael unrhyw gysylltiad a'r plentyn.

Pan adawodd Emma'r cwm ar ôl pwl o iselder ôl-enedigol a gadael Hannah yn ofal Reg Harries, penderfynnodd Diane a Steffan fagu'r ferch gyda'i gilydd ond byr-hoedlog oedd y trefniant hyn.

Wedi i Emma benderfynnu ei bod am roi Hannah i gael ei mabwysiadu, penderfynnodd Steffan fagu ei ferch ei hyn.

Roedd Steffan gyda Llew Matthews pan foddodd yn y llifogydd. Er iddo geisio ei helpu i gychwyn, yn y pendraw gadawaodd ef Llew i'w ffawd.

### Busnes newydd

Yn 2001 penderfynodd Steffan agor busnes newydd gyda Hywel. Fe brynon nhw glwb nos Dave Marshall ar ôl iddo yntau ffoi o'r wlad a penderfynwyd agor clwb stripio o'r enw Labswchan. Yn sgil helyntion Steffan a Hywel gyda'r heddlu yn y gorffennol bu'n rhaid i Cassie gael y lês yn ei henw hi.

### Marwolaeth

Cychwynodd stad meddyliol Steffan ddirywio, a chychwynodd gadw Beryl, ei nain yn gaeth yn ei fflat. Ar ôl rhai wythnosau heb ei gweld cychwynodd Cassie a Teg boeni yn arw amdani. Torron nhw i fewn i Gysgod y Glyna darganfod Beryl, wedi'i chlymu i'r gader.

Cyrhaeddodd Steffan adref, ac yn y ffrae a ddilynodd trywanodd Teg gyda chyllell. Bu farw o'i anafiadau.

Penderfynodd Steffan na'r unig ffordd allan o'r sefyllfa oedd i ladd Beryl a'i fam cyn lladd ei hyn. Tra'n ymosod ar Beryl llwyddodd Cassie i'w daro ar ei ben gyda fas.

Er iddo gael ei gludo i'r ysbyty, ni ddeffrodd Steffan a bu farw o'i anaf.
Categori:Cymeriadau
Categori:Cyn Gymeriadau
Categori:Dyfodiadau 1997
Categori:Ymadawiadau 2004
Categori:Preswylwyr fflat y Deri
Categori:Preswylwyr Cysgod Y Glyn
Categori:Y teulu Morris
Categori:Y teulu Humphries
Categori:Dihirod
Categori:Llofryddwyr
Categori:Cymeriadau marw